b"\n_START_ARTICLE_\nAntoni Ribas Costa\n_START_SECTION_\nTraject\xc3\xb2ria\n_START_PARAGRAPH_\nLlicenciat en enginyeria agr\xc3\xb2noma, fou elegit diputat a les eleccions al Parlament de les Illes Balears de 1983 dins les llistes de la coalici\xc3\xb3 Alianza Popular-Partit Dem\xc3\xb2crata Popular-Uni\xc3\xb3 Liberal. Fou nomenat conseller de Medi Ambient del Consell Insular d'Eivissa i Formentera i durant el seu mandat fou secretari de la Comissi\xc3\xb3 d'Ordenaci\xc3\xb3 Territorial i encarregat d'elaborar un Pla de Defensa Paisatg\xc3\xadstica des Amunts. _NEWLINE_Va deixar el c\xc3\xa0rrec en juliol de 1984. El Grup d'Estudis de la Naturalesa (GEN) li atorg\xc3\xa0 el primer Premi Savina de 1987 en reconeixement de la seua tasca en defensa del paisatge. Posteriorment ha treballat com a enginyer t\xc3\xa8cnic a l'ajuntament de Sant Antoni de Portmany."